સામાન્ય રીતે, કમ્પ્યુટરની અંદર ફિટ થતી હાર્ડ ડ્રાઇવ કે ડિસ્કની આવરદા પાંચથી દસ વર્ષની મનાય છે. એ કઈ કંપનીની છે, કયા પ્રકારની છે, ધૂળ, ગરમી, ભેજ વગેરેનો તેણે કેટલો સામનો કરવો પડે એ બધી બાબતો પર તે કેટલું ચાલશે તેનો આધાર હોય છે. લેપટોપ અને એક્સટર્નલ હાર્ડ ડિસ્ક મોટા ભાગે માંડ ત્રણથી પાંચ વર્ષ જેટલું ચાલતી હોય છે. આટલી ટૂંકી આવરદા હોય ત્યારે સ્વાભાવિક છે કે આપણો મહત્વનો ડેટા લાંબા સમય માટે સ્ટોર કરવા માટે આ સલામત રસ્તો નથી.